OKK Beograd

**OKK Beograd** je srpski košarkaški klub iz Beograda sa velikom tradicijom. Četiri puta je osvajao nacionalno prvenstvo, tri puta nacionalni kup, a tri puta je bio polufinalista Kupa evropskih šampiona.

## Historija
Priča o košarkaškom klubu Beograd započinje baš u tom posleratnom periodu, te davne 1945. godine, kada se na inicijativu Sindikata metalskih radnika Jugoslavije, čuvenih "klonfera", osniva sportsko društvo "Metalac". Iste godine osnivaju se i sportska društva Partizan i Crvena zvezda. U okviru sportskog društva ,, Metalac" osnivaju se fudbalski i košarkaški klub, sa istoimenim nazivom.
1950. godine na predlog tadašnjeg čuvenog beogradskog novinara Vladimira Dedijera, kompletno sportsko društvo menja naziv u BSK (Beogradski Sportski Klub).1954. iz juniorskog sastava prvom timu se priključuju dva nova imena, koja će u godinama koje dolaze dobro zapamtiti kako jugoslovenska, tako i evropska i svetska sportska javnost-Radivoje Korać i Slobodan Gordić, koji će sa onima koji su već bili u "plavoj sredini" (Erkić, Bogomir Rajković,...) i onima koji će doći (Sija Nikolić, Trajko Rajković...) stvoriti šampionski tim, čije će ime odzvanjati evropskim prestonicama. Povratkom iz Srpske lige u Prvenstvo Jugoslavije, i osvajanjem trećeg mesta u konačnom plasmanu ekipa, 1958. godine klub menja naziv u OKK Beograd, koji zadržava do današnjih dana.

### Zlatne godine
Te 1958. godine igrajući u Prvenstvu Jugoslavije, OKK Beograd drži javni čas svim tada velikim košarkaškim klubovima na prostorima bivše SFRJ. Pred Koraćem i drugovima na kolena padaju Olimpija (105-67), Crvena zvezda (67-65), Partizan (104-89), Zadar (111-84)... Pohod kroz domaće takmičenje završava se najlepši mogući način: u vitrine "plavog kluba" stiže prvi pehar šampiona države... Svim učesnicima domaćeg takmičenja te 1958. godine biva jasno da se u jugoslovenskoj košarci pojavila nova klupska veličina, na koju će u budućnosti morati ozbiljno da se računa...

I na međunarodnoj sceni učinak plavo-belih u sezoni 1958/59 biva izuzeto zapažen. U Kupu Evrope OKK Beograd na putu do polufinala eliminiše Atinski AEK, i prvaka Francuske, Charleville iz Mezieres-a, da bi u polufinalu, slabijom koš razlikom u meču na gostujućem terenu, bio eliminisan od strane Sofijskog Akademika (Beograd: 79-69; Sofija: 94-77).

U periodu od 1959-1962. godine OKK Beograd beleži velike uspehe. Posle slabog plasmana u domaćem šampionatu 1959. godine, u sezoni 1960. OKK se vraća na tron, slilnije i ubedljivije savladavši svoje protivnike nego u prvoj šampionskoj sezoni, i po drugi put osvaja titulu prvaka države.

1962. godine u OKK Beogradu dolazi do promene na poziciji trenera. Dotadašnji trener Bora Stanković, zbog obaveza u međunarodnoj košarkaškoj organizaciji, predaje "dirigentsku palicu" profesoru Aci Nikoliću. Vođen profesorom Nikolićem OKK Beograd završava kao vicešampion, izgubivši u finalu od Ljubljanske Olimpije. I pored ove činjenice u vitrine beogradskog kluba 1962. godine, posle pobede nad Partizanom 103-82, dolazi novi trofej-pobednik Kupa Jugoslavije.

Godine 1963. i 1964. ostaće zabeležene kao najsjajnije u istoriji OKK Beograda.

1963. godine Korać, Erkić, Gordić, M. Nikolić, T. Rajković, Pavelić, Tošić, Lj. Stanković, Pazmanj, Kosović, Ivacković i Gajin "prošetali" su se prvom ligom pobeđujući svoje protivnike sa prosečnom razlikom od 25 poena, sa skorom od 15 pobeda i samo tri poraza. U finalnom meču padaju i "crno-beli" i ekipa iz "Žućkove avlije" biva bogatija za još jednu titulu državnog prvaka.

1964. godine Bora Stanković se ponovo vraća na klupu "plavih", u težnji da odbrani šampionsku titulu iz prethodne sezone. Korać i drugari i u ovoj sezoni, baš kao i u prethodnoj, odnose pobede, kako na domaćem tako i na gostujućim terenima, u celoj Jugoslaviji. Posle mečeva sa "plavima" pognute glave odlaze igrači Zvezde, Partizana, Zadra, Slovana, Splita, Olimpije, Lokomotive, Radničkog. Epilog isti: 15 pobeda i tri poraza, i naravno još jedna titula prvaka Jugoslavije za družinu iz Čelareve.

Posle "zlatnih godina" OKK Beograda (period 1957-1965. godine) dolazi do razlaza šampionske ekipe. Korać i Gordić odlaze u Belgiju, Nikolić u Tursku, itd. "Trofejni post" OKK Beograda traje sve do 1993. godine kada pod vođstvom Rajka Žižića klub iz Čelareve po drugi put u svojoj istoriji postaje osvajač nacionalnog Kupa.

## Uspesi
### Nacionalni
* **[[Prva liga Jugoslavije u košarci|Prva liga Jugoslavije]]:**
:* ** Prvak (4):** 1958, 1960, 1963, 1964.
:* ** Viceprvak (1):** 1962.
* **[[Kup Jugoslavije u košarci|Kup Jugoslavije]]:**
:* ** Osvajač (2):** 1959/60, 1961/62.
:* ** Finale (1):** 1959.
* ** [[Kup SR Jugoslavije u košarci|Kup SR Jugoslavije]]**
** ** Osvajač (1):** 1992/93.
### Međunarodni
* **[[Evroliga|Kup evropskih šampiona]]:**
:* ** Polufinale (3):** 1958/59, 1963/64,1964/65.
* **[[Kup Radivoja Koraća]]:**
:* ** Finale (1):** 1971/72.

## Trenutna postava OKK Beograda

### Poznati igrači
* Milorad Erkić 
* Dušan Gajin 
* Slobodan Gordić
* Miodrag Ivačković 
* Radivoj Korać 
* Branko Kosović 
* Miodrag Nikolić 
* Bruno Pavelić 
* Bogomir Rajković 
* Trajko Rajković 
* Borislav Stanković 
* Ljubomir Stanković 
* Vlade Đurović 
* Bogdan Tanjević 
* Milan Tošić
* Nebojša Bukumirović 
* Vladimir Kuzmanović
* Paul Henare 
* Kimani Ffriend
* Blaž Kotarac 
* Zoran Jovanović
* Vladimir Micov
* Momčilo Pazmanj 
* Žarko Knežević 
* Blažo Stojanović 
* Rajko Žižić 
* Nemanja Bezbradica
* Slaviša Koprivica
* Andrej Magdevski 
* Miloš Borisov
* Aleksandar Glintić 
* Filip Šepa
* Nenad Mišanović
* Uroš Lučić 
* Ivan Marinković
* Luka Drča
* Nenad Mišanović
* Branislav Đekić
* Luka Anđušić
* Nenad Šulović
* Andrija Bojić
* Dragan Zeković
* Aleksej Nešović
* Nenad Stefanović
* Milorad Šutulović
* Zoran Osmokrović

## Povezano
* OSD Beograd

## Vanjske veze
* Zvanični sajt OKK Beograda
* Profil na eurobasket.com